**JAUTĀJUMS UN ATBILDE**

**uz** **atklātajā konkursā**

**“****Esplanādes parka attīstības vēsturiskā izpēte, parka attīstības konceptuāla vīzija un projekta dokumentācijas izstrāde apstādījumu, labiekārtojuma un gājēju ceļu segumu atjaunošanai, autoruzraudzība”**

**identifikācijas Nr. RD DMV 2022/48**

**pretendenta 26.05.2022. uzdoto jautājumu Elektronisko iepirkumu sistēmā**

**Jautājums:**

1. Saskaņā ar atklātā konkursa “Esplanādes parka attīstības vēsturiskā izpēte, parka attīstības konceptuāla vīzija un projekta dokumentācijas izstrāde apstādījumu, labiekārtojuma un gājēju ceļu segumu atjaunošanai, autoruzraudzība” identifikācijas Nr. RD DMV 2022/48 (turpmāk – Iepirkums) nolikuma 4.9. apakšpunktu pretendentam jāiesniedz Latvijas Ainavu arhitektu asociācijas (LAAA) vai citas nacionāla mēroga Ainavu arhitektūras profesionālo nozari pārstāvošas sabiedriskas organizācijas izsniegtu atsauksmi. Norādām, ka izvirzītās prasības būtiski ierobežo konkurenci, jo LAAA un citu līdzīgu organizāciju uzdevumi vai normatīvie akti neparedz sniegt projektētājiem atsauksmes. Atsauksmju sagatavošana ir LAAA un citu līdzīgu organizāciju labās gribas izpausme un subjektīvi vērtējumi, kā arī - tās var atteikties sniegt attiecīgo atsauksmi.
2. Lūdzam veikt korekcijas iepirkuma dokumentācijā, lai ievērotu godīgas konkurences principus un prasības neizvirzītu tādas, kas šo konkurenci neierobežo, vai pagarināt iesniegšanas termiņu, lai iegūtu laiku šo atsauksmju iegūšanai.

**Atbilde:**

1. Saskaņā ar Publiskā iepirkuma likuma (turpmāk – PIL) 2. pantu PIL mērķis ir nodrošināt: iepirkuma atklātumu; piegādātāju brīvu konkurenci, kā arī vienlīdzīgu un taisnīgu attieksmi pret tiem; pasūtītāja līdzekļu efektīvu izmantošanu, maksimāli samazinot tā risku.
2. Iepirkuma nolikuma 4.9. apakšpunkts paredz, ka **pretendents iesniedz Latvijas Ainavu arhitektu asociācijas (LAAA) vai citas nacionāla mēroga Ainavu arhitektūras profesionālo nozari pārstāvošas sabiedriskas organizācijas izsniegtu atsauksmi**, kas apliecina pretendenta profesionālās zināšanas, pieredzi, izpratni un spējas veikt kultūrvēsturiski un sabiedriski nozīmīga parka atjaunošanas un/vai revitalizācijas projekta izstrādi UNESCO Pasaules kultūras un dabas mantojuma aizsardzības zonas teritorijā (Rīgas vēsturiskais centrs (Nr. 852)).
3. Iepirkuma nolikuma 4.9. apakšpunktā un pielikumā Nr. 1 Tehniskā specifikācija 2.2.5. un 2.2.6. apakšpunktā ir norādīts, ka Esplanāde ir vietējās nozīmes kultūras piemineklis (Nr.7863) un Esplanāde atrodas UNESCO Pasaules kultūras un dabas mantojuma vietas Rīgas vēsturiskais centrs (Nr. 852) aizsardzības zonas teritorijā.
4. Līdz ar to, ievērojot PIL 2. panta 3. punktu (pasūtītājam ir jānodrošina līdzekļu efektīvu izmantošana, maksimāli samazinot tā risku) un Iepirkuma nolikuma pielikuma Nr. 1 Tehniskā specifikācija 2.2.5. un 2.2.6. apakšpunktu, pasūtītājam ir tiesības un pienākums nodrošināt vislabāko iespējamo rezultātu konkrētajam Iepirkumam, noteikt pamatotas prasības pretendentu atlasei, tai skaitā atsauksme no LAAA, ir pamatota ar nepieciešamību nodrošināt profesionālu un kvalitatīvu pakalpojumu, jo paredzētais pakalpojums ir saistīts ar vienam no nozīmīgākajiem Rīgas vēsturiskā centra, UNESCO aizsardzības zonas, parkiem. Pieredzējis un Latvijas ainavu arhitektūras nozarē sevi pierādījis pretendents ir garants veiksmīgam projekta risinājumam, kas samazina pasūtītāja risku.
5. Saskaņā ar Ministru kabineta 28.02.2017. noteikumu Nr. 107 “Iepirkuma procedūru un metu konkursa norises kārtība” 3. punktu Iepirkuma piedāvājuma iesniegšanas termiņš ir 20 (divdesmit) dienas pēc dienas, kad paziņojums par līgumu publicēts Iepirkumu uzraudzības biroja tīmekļa vietnē. Iepirkums ir izsludināts 17.05.2022. un piedāvājumu iesniegšanas termiņš ir noteikts līdz 08.06.2022. plkst. 11:00, līdz ar to pasūtītāja ieskatā šis ir pietiekams termiņš, lai potenciālais pretendents varētu iegūt Iepirkuma nolikuma 4.9. apakšpunktā noteikto atsauksmi.